Vulfpeck

Vulfpeck on Ameerika Ühendriikides tegutsev funk-ansambel, mis loodi 2011. aastal. Bänd on avaldanud 6 albumit ja 5 EP-d, millest üks ("Sleepify") koosneb vaid vaikusest ning avaldati ainult Spotifys. Ansambel sai alguse Michigani Ülikoolis, kus kõik asutajaliikmed muusikat õppisid. Vulfpecki peamine asutaja oli Jack Stratton. Ta oli inspireeritud 1960. aastate funk-ansamblite (nt The Funk Brothers, Wrecking Crew ja Muscle Shoals) rütmisektsioonidest. Ansambli asutajaliikmete hulka kuuluvad veel Theo Katzman, Woody Goss ja Joe Dart. Tihedat koostööd teevad ansambliga Antwaun Stanley, Cory Wong ja Joey Dosik, kuid Vulfpecki püsikoosseisu nad ei kuulu. Vulfpecki esimene avalik esinemine toimus Michigani muusikaklubis Blind Pig 2013. aasta oktoobris, millele järgnes esinemine New Yorgis Rockwood Music Hallis samal kuul. 2014. aasta märtsis avaldas bänd Spotify muusikakeskkonnas albumi, mis koosnes 30-sekundilistest klippidest, mille ainsaks sisuks oli vaikus, et koguda raha kontserditurnee korraldamiseks. Spotify maksab bändidele iga kuulamiskorra pealt väikese summa raha. Vulfpeckil õnnestus selle albumiga koguda vähemalt 20 000 USA dollarit, mis võimaldas bändil korraldada tasuta kontserte üle kogu riigi. Spotify keeldus algul ansamblile raha maksmast ja eemaldas albumi keskkonnast, kuid lõpuks jäi õigus siiski Vulfpeckile ja raha saadi kätte. Selle aktsiooniga paljastas ansambli asutaja Jack Stratton nõrkuse Spotify autoritasusüsteemis, kuid hiljem pakkus ise ka parema lahenduse välja. Jack Stratton (klahvpillimängija, trummar, kitarrist) on sündinud USA Ohio osariigi Cleveland Heightsis. Ta alustas trummimängu õppimist kolmandas klassis, tema suur eeskuju on olnud trummar Bernard Purdie. Jack Stratton vastutab suurema osa koosseisu mänedžeri- ja produtsenditöö eest. Theo Katzman (kitarrist, trummar) on sündinud New Yorgis. Teismeeas hakkas Theo laule kirjutama ja mängis klaverit, kitarri ja trumme ning kuulus Ella Rioti koosseisu. Katzman tegeleb Vulfpecki kõrvalt ka soolotööga: 2017. aastal avaldas ta oma teise stuudioalbumi "Heartbreak Hits". Woody Goss (klahvpillimängija) kasvas üles Skokie külas Illinois' osariigis. Ta alustas klaveriõpinguid seitsmeaastaselt. Oma suurimaks eeskujuks on ta nimetanud džässpianisti Thelonious Monki. Woody oli algul huvitatud eeskätt džässmuusikast, kuid keskkoolis hakkas tõsisemalt tegelema funk-muusikaga. Ka Woody tegeleb Vulfpecki kõrvalt oma projektidega: 2016. aastal avaldas ta albumi "Solo Rhodes". Joe Dart (basskitarrist) sündis Michiganis ja alustas basskitarriõpinguid kümneaastaselt. Talle on suureks eeskujuks olnud ansambli Red Hot Chilli Peppers bassist Flea, aga ka Pino Palladino, Verdine White ja Rocco Prestia. Partnerid turneedel Antwaun Stanley (2016–...) Cory Wong (2016–...) Joey Dosik (2016–...) Thrill Of The Arts (2015) The Beautiful Game (2016) Mr Finish Line (2017) Hill Climber (2018) Live at Madison Square Garden (2019) The Joy of Music, The Job of Real Estate (2020) Mit Peck (2011) Vollmilch (2012) My First Car (2013) Beastly/It Gets Funkier (2013) Sleepify (Spotify ekslusiivne väljaanne) (2014) Fugue State (2014) Poinciana (2015) Santa Baby (2016) Back Pocket/Back Pocket (2016) Something (2016) Centering Fugue (2017) "Vulfpeck'i Bandcamp".